Γυναίκα με τατουάζ χαμηλά στην πλάτη
To **τατουάζ στο κάτω τμήμα της πλάτης**, είναι μορφή τέχνης του σώματος που έγινε δημοφιλής μεταξύ των γυναικών κατά τη δεκαετία του 2000, αποκτώντας την φήμη ότι πρόκειται για ένα είδος γυναικείου τατουάζ (υποτιμητικά αναφέρεται σαν «σημάδια πόρνων» (*tramp stamps*)) Τα τατουάζ αυτού του τύπου μερικές φορές τονίζονται από ντύσιμο που περιλαμβάνει χαμηλοκάβαλα παντελόνια και κοντές μπλούζες και θεωρούνται από ορισμένους ως ερωτικά.

Ιστορία
-------

Αν και ιστορικά στο Δυτικό κόσμο οι άντρες ήταν αυτοί που επί το πλείστον είχαν τατουάζ, στις αρχές της δεκαετίας του 1990 το τατουάζ άρχισε να γίνεται δημοφιλές ανάμεσα στις γυναίκες. Στις αρχές έως τα μέσα του εικοστού αιώνα, οι γυναίκες που είχαν τατουάζ ήταν βαριά στιγματισμένες και σπάνια ήταν μέλη της μεσοαστικής τάξης. Τα τατουάζ στο κάτω τμήμα της πλάτης άρχισαν να γίνονται δημοφιλή κατά τις αρχές της δεκαετίας του 2000, εν μέρει λόγω της επιρροής των γυναικείων διασημοτήτων της εποχής όπως η Μπρίτνεϊ Σπίαρς, η Κριστίνα Ρίτσι και η Πάμελα Άντερσον. Η δημοτικότητα της μόδας με τα χαμηλοκάβαλα παντελόνια και τις κοντές μπλούζες μπορεί να συνέβαλλε στην αύξηση της διάδοσης των τατουάζ αυτού του είδους. Ακόμα ένα θετικό της τεχνικής του τατουάζ στο κάτω τμήμα της πλάτης, είναι ότι σε εκείνο το σημείο δεν υπάρχει πολύ λίπος, μειώνοντας έτσι την πιθανότητα της παραμόρφωσης των σχεδίων με την πάροδο του χρόνου. Επιπρόσθετα, είθισται το τμήμα αυτό της πλάτης να είναι καλυμμένο, δίνοντας στις γυναίκες την επιλογή για το πότε θα αποκαλύψουν το τατουάζ τους. Αν και ορισμένοι άντρες έχουν τατουάζ στο κάτω τμήμα της πλάτης τους, συμπεριλαμβανομένου και μερικών διασημοτήτων, κατά κανόνα δεν προτιμούνται από άντρες.

Συσχετισμοί
-----------

Γυναίκα με τατουάζ στο κάτω τμήμα της πλάτης
Το κάτω τμήμα της πλάτης των γυναικών συχνά θεωρείται ως ένα ερωτικό τμήμα του σώματος, οδηγώντας στο συσχετισμό των τατουάζ σε εκείνο το σημείο με τη σεξουαλικότητα. Αυτά τα τατουάζ επίσης εκλαμβάνονται από ορισμένους ως προκλητικά, πιθανόν λόγω του τρόπου που παρουσιάζονται από τα μέσα οι γυναίκες που έχουν τατουάζ. Μια έρευνα του 2011 σχετικά με τα στερεότυπα που δημιουργούν τα μέσα ενημέρωσης κατέκρινε τον τρόπο απεικόνισης των τατουάζ στο κάτω τμήμα της πλάτης από τα μέσα, υποστηρίζοντας πως άδικα τα παρουσιάζουν σαν σύμβολο πρόκλησης. Υπάρχει πληθώρα υποτιμητικών ονομασιών για αυτά, όπως «τραμπ σταμπ», «μπουλς άι» και «τάργκετ». Ένα σκετς της εκπομπής Σάτερντεϊ Νάϊτ Λάϊβ (Saturday Night Live) σατίριζε αυτό το είδος του τατουάζ, προωθώντας ένα ανύπαρκτο προϊόν αφαίρεσης τατουάζ σε μεσήλικες γυναίκες που έκαναν τατουάζ στο κάτω τμήμα της πλάτης τους ενώ ήταν νέες.

Ιατρικές προεκτάσεις
--------------------

Οι αναισθησιολόγοι έχουν εκφράσει την επιφύλαξή τους σχετικά με το αν θα πρέπει να γίνεται επισκληρίδιος αναισθησία σε γυναίκες με τατουάζ στο κάτω τμήμα της πλάτης. Υπάρχουν ανησυχίες για το αν οι επισκληρίδιοι καθετήρες μπορεί να προκαλέσουν την χρωστική από το τατουάζ να εισχωρήσει σε διασπονδυλικούς σύνδεσμους και άλλες περιοχές, οδηγώντας μελλοντικά σε προβλήματα υγείας. Κατά γενική ομολογία οι επισκληρίδιοι καθετήρες δεν θα πρέπει να τοποθετούνται σε ερεθισμένα ή μολυσμένα τατουάζ. Ωστόσο, δεν υπάρχει καταγεγραμμένη με σαφήνεια κάποια βλάβη κατά την τοποθέτηση επισκληρίδιων καθετήρων σε υγιές δέρμα με τατουάζ. Μια έρευνα του περιοδικού της Αμερικανικής ένωσης των νοσοκόμων αναισθησιολόγων συμπέρανε ότι «η απόφαση τοποθέτησης επισκληρίδιων καθετήρων σε τατουάζ πάνω στην οσφυϊκή μοίρα βασίζεται στην κρίση του ιατρού βάση των κλινικών στοιχείων». Ο Φρέντερικ Τζ. Μερσιέρ και η Μαρί-Πιέρ Μπονέτ δήλωσαν στο περιοδικό Κόρεντ Οπίνιον ιν Ανεσθεσιόλοτζι (Current Opinion in Anaesthesiology), ότι τα στοιχεία σχετικά με τις επιπλοκές που δημιουργούνται με την τοποθέτηση επισκληρίδιων καθετήρων είναι μη πειστικά, όμως υποστηρίζουν την αποφυγή της πρακτικής εξαιτίας της έλλειψης των μακροχρόνιων στοιχείων.

Φωτογραφίες
-----------

* 
* 
* 
* 
* 
* 
*

Δείτε ακόμα
-----------

* Τατουάζ

Παραπομπές
----------

1. 1 2 3  Seibert, Justin (2007-11-21). «Once taboo, tattoos on girls are getting hot». *The Chicago Tribune*.. Ανακτήθηκε στις 2012-04-23.
2. 1 2 3  Fenske, Mindy (2007). *Tattoos in American Visual Culture*. Macmillan Publishers. σελίδες 98–9. ISBN 978-0-230-60027-0.
3. 1 2  Mei Fong (2002-05-24). «Hipster Jeans, Crop Tops Boost Lower-Back Tattoos». *The Wall Street Journal*.. Ανακτήθηκε στις 2012-04-23.
4. ↑  Gabe Semenza (2007-08-16). «Do Lower Back Tattoo Lead to More Pain in the Delivery Room?». *The Victoria Advocate*.. Ανακτήθηκε στις 2012-04-23.
5. ↑  Christa De Cuyper· Maria Luisa Cotapos (2010). *Dermatologic Complications With Body Art: Tattoos, Piercings and Permanent Make-Up*. Springer Publishing. σελ. 5. ISBN 978-3-642-03291-2.
6. ↑  Hall, Ann C.· Bishop, Mardia J. (2007). *Pop-Porn: Pornography in American Culture*. Greenwood Publishing Group. σελίδες 65–6. ISBN 978-0-275-99920-9.
7. 1 2  Salinas, Chema (2011). Paul Lester and Susan Ross, επιμ. *Images That Injure: Pictorial Stereotypes in the Media*. ABC-CLIO. σελίδες 247–8. ISBN 978-0-313-37892-8.
8. ↑  Dawn Welliver; Mark Welliver; Tammy Carroll; Peggy James (Ιούνιος 2010). «Lumbar Epidural Catheter Placement in the Presence of Low Back Tattoos: A Review of the Safety Concerns». *AANA Journal* **78** (3): 197–201. PMID 20572405. Αρχειοθετήθηκε από το πρωτότυπο στις 2015-06-08.. Ανακτήθηκε στις 2016-01-01.
9. ↑  Mercier, Frédéric J.; Bonnet, Marie-Pierre (Ιούνιος 2009). «Tattooing and various piercing: anaesthetic 
considerations». *Current Opinion in Anaesthesiology* **22** (3): 436–441. doi:10.1097/ACO.0b013e32832a4125. PMID 19384230.

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Τατουάζ |
| --- |
|  |
| Θέματα | 
* Ιστορία
* Κίνδυνοι για την υγεία
* Θρησκευτικές προεκτάσεις
* Αφαίρεση
 |
|  |
| Κατηγορίες | 
* Ιατρικά
* Μόνιμο μακιγιάζ
* Προσωρινά
 |
|  |
| Διαδικασία | 
* Καλλιτέχνες
* Μελάνι
* Μηχανή
 |
|  |
| Τεχνοτροπία | 
* Μιανμάρ
* Ιρεζούμι (Ιαπωνία)
* Τα μόκο (Μαορί, Νέα Ζηλανδία)
* Μαρκέζαν
* Μαλού/Πι'α (Σαμόα)
* Γιάντρα (Καμπότζη/Λάος/Βιετνάμ)
* Βόρνεο
* Κλασικά
* Σύγχρονα
* Χελιδόνι
* Ναυτικά
* Φυλακής
* Μαύρο και γκρι
* Φλας
 |
|  |
| Μέρος στο σώμα | 
* Ολόσωμα
* Γεννητικών οργάνων
* Κάτω τμήμα πλάτης
* Τριχωτό κεφαλής
* Μανίκι
* Θηλές
* Βολβός ματιού
* Κερατοειδής χιτώνας ματιού
 |
|  |
| Άλλο | 
* Τατουάζ αμαλγάματος Τατουάζ ομάδας αίματος των SS
 |
|  |
| Νομικό πλαίσιο | 
* Ευρωπαϊκή Ένωση
* Ηνωμένες Πολιτείες της Αμερικής
 |

 |